CELEX: 62015TN0741
Language: et
Date: 2015-12-18 00:00:00
Title: Kohtuasi T-741/15: 18. detsembril 2015 esitatud hagi – Aggregates jt versus komisjon

22.2.2016   
            
            
               ET
            
            
               Euroopa Liidu Teataja
            
            
               C 68/38
            
         18. detsembril 2015 esitatud hagi – Aggregates jt versus komisjon
   (Kohtuasi T-741/15)
   (2016/C 068/48)
   Kohtumenetluse keel: inglise
   
      Pooled
   
   
      Hagejad: British Aggregates Association (Lanark, Ühendkuningriik), Tinney Quarries Ltd (St. Johnston, Iirimaa), MBC Quarries Ltd (Ballybofey, Iirimaa), Mac Sand Ltd (Stranorlar, Iirimaa) (esindajad: advokaat L. Van den Hende ja solicitor A. White)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               nõue tühistada komisjoni 4. augusti 2014. aasta otsus – mis avaldati Euroopa Liidu Teatajas 25. septembril 2015 – riigiabi SA. 8859 (11/C) (ex 65/10 NN) kohta, mida andis Ühendkuningriik Täitematerjalimaksu vähendamine Põhja-Iirimaal (ex N 2/04), ja
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et komisjon rikkus õigusnormi, kui ta leidis, et ELTL artikli 110 rikkumise ja seega ka ELTL artikli 107 rikkumise saab tagasiulatuvalt heastada ja muuta täitematerjalimaksu vähendamine Põhja-Iirimaal siseturuga kokkusobivaks.
            
         
               2.
            
            
               Teine väide, mis on esitatud teise võimalusena, et komisjon rikkus õigusnormi ja tegi hindamisvigu, kui ta leidis, et Ühendkuningriigi poolt võetud tagasiulatuv meede oli kooskõlas tõhususe põhimõttega ja õigusega tõhusale õiguskaitsele.
            
         
               3.
            
            
               Kolmas väide, et komisjon tegi hindamisvigu, kui ta leidis, et täitematerjalimaksu vähendamine Põhja-Iirimaal on kooskõlas keskkonnakaitset antavat riigiabi käsitlevate ühenduse suunistega (1) (2008. aasta keskkonnaabi suunised) ja seega ka ELTL artikli 107 lõike 3 punktiga c. Eelkõige tegi komisjon hindamisvigu, kui ta leidis, et vajalikkuse kriteeriumi kolmas osa oli 2008. aasta keskkonnaabi suuniste alusel täidetud, vaatamata sellele, kas Põhja-Iirimaa vedajad said täitematerjalimaksu tarbijatelt ilma müügimahu olulise vähenemiseta tagasi või ei saanud.
            
         
               4.
            
            
               Neljas väide, et komisjon ei viinud läbi tõeliselt hoolikat ja erapooletut uurimist selle kohta, kas Ühendkuningriigi võetud tagasiulatuv meede oli kooskõlas tõhususe põhimõttega ja õigusega tõhusale õiguskaitsele ning kas vajalikkuse kriteeriumi kolmas osa oli 2008. aasta keskkonnaabi suuniste alusel täidetud.
            
         
               5.
            
            
               Viies väide, et komisjon ei esitanud kooskõlas ELTL artikliga 296 põhjendusi selle kohta, miks Ühendkuningriigi võetud tagasiulatuv meede oli kooskõlas tõhususe põhimõttega ja õigusega tõhusale õiguskaitsele ning miks vajalikkuse kriteeriumi kolmas osa oli 2008. aasta keskkonnaabi suuniste alusel täidetud.
            
         
      (1)  Keskkonnakaitseks antavat riigiabi käsitlevad ühenduse suunised, ELT C 82, 2008, lk 1.